
                                                                                                                Na rokovanie vlády SR
                                                                                                                Dňa 11. januára 2017
                                                                                                                K materiálu č. 513/2017
                                                                                                                K bodu č. 21


S T A N O V I S K O
k návrhu na  uzatvorenie Dohovoru Rady Európy o filmovej koprodukcii (revidovaný)


I.

            Návrh na uzatvorenie Dohovoru Rady Európy o filmovej koprodukcii (revidovaný) predkladá na rokovanie vlády Slovenskej republiky minister kultúry Slovenskej republiky Marek Maďarič.


II.

           Účelom dohovoru je podpora rozvoja medzinárodnej filmovej koprodukcie. Dohovor  predstavuje revidovanú verziu Európskeho dohovoru o filmovej koprodukcii, ktorý bol prijatý 2. októbra 1992 a pre Slovenskú republiku nadobudol platnosť 1. mája 1995. Keďže po vyše dvadsiatich rokoch od podpisu dohovoru došlo v oblasti filmovej koprodukcie k mnohým zmenám, a to tak technickým, ako aj spoločenským a tiež v oblasti financovania filmov, vyplynula z týchto skutočností požiadavka revízie dohovoru, ktorej účelom je vyrovnať sa s uvedenými zmenami a zabezpečenie kontinuálnej relevancie dohovoru.

III.

          Dohovor je multilaterálnou medzinárodnou zmluvou prezidentskej povahy. Je medzinárodnou zmluvou, ktorá zakladá práva alebo povinnosti fyzických osôb alebo právnických osôb, a preto sa podľa  čl. 7 ods. 4 Ústavy SR pred jeho ratifikáciou vyžaduje súhlas Národnej rady Slovenskej republiky. Dohovor je zároveň medzinárodnou zmluvou, ktorá bude mať podľa čl. 7 ods. 5 Ústavy SR prednosť pred zákonmi.

IV.

          Legislatívna rada vlády Slovenskej republiky prerokovala predložený návrh na svojom zasadnutí dňa 10. januára 2017 a odporučila  vláde Slovenskej republiky vysloviť s návrhom súhlas s jej pripomienkami.



V.

    	Sekcia vládnej legislatívy Úradu vlády Slovenskej republiky odporúča vláde Slovenskej republiky s návrhom na uzatvorenie Dohovoru rady Európy o filmovej koprodukcii (revidovaný)  vysloviť súhlas s nasledovnými pripomienkami Legislatívnej rady vlády Slovenskej republiky:
 
K textu dohovoru:

K článku 2
-za odsekom 3 návrhu dohovoru uviesť odsek 4, nie odsek 3, ktorý je uvedený duplicitne.

K článku 17

-v odseku 5 odporúčame slová „ods. 4“ nahradiť slovami „odsekom 4“,
-v odseku 5 odporúčame slová „ods. 5 a 7“ nahradiť slovami „odsekmi 5 a 7“.

K doložke prednosti:

K bodu č. 4
-odporúčame upraviť výpočet článkov, ktoré priamo zakladajú práva alebo povinnosti fyzických osôb alebo právnických osôb a v tejto súvislosti vypustiť citáciu článku 10.



V Bratislave  	10. januára 2017







